બોરસદ શહેરમાં છેલ્લા ત્રણ વર્ષથી મૂળ ઉત્તરપ્રદેશના બિપીનભાઈ ઘનશ્યામભાઈ કુશવાહા રહે છે અને પાણીપૂરીનો ધંધો કરી જીવન ગુજરાન ચલાવે છે. છેલ્લા બે વર્ષથી બિપીનભાઈને આણંદ નજીક ગામડીના ભીખો બાબાભાઈ મારવાડી, પુંજા કાંતિભાઈ મારવાડી તેમજ જયેશ દિલીપ મારવાડીએ અનાથ આશ્રમના નામે દાન માંગવા માટે જતા હતા અને બિપીનભાઈના સંપર્કમાં આવતા બિપીનભાઇ આ લોકોને પોતાની ક્ષમતા મુજબ ૧૦, ૧૫, ૨૦ રૂપિયાની ભિક્ષા આપતા હતા. દોઢ માસ અગાઉ ગામડીની આ ત્રિપુટીએ બિપીનભાઈને જણાવ્યું કે, ‘સોનાની પીળી ધાતુની માળા મળી છે. આ માળા વેચવાની છે અમે કોઈ સોનીને ઓળખતા ન હોઈ તમે માળા વેચી આપો અથવા તમે વેચાણ રાખી લો તેમ જણાવ્યું હતું અને માળા ચેક કરવી હોય તો ચેક પણ કરી શકો છો તેમ કહેતા બીપીનભાઈએ માળા ચેક કરાવતા જે અસલી સોનાની હતી. પરંતુ પોતાની પાસે નાણાં ન હોવાથી બીપીનભાઈએ માળા નથી ખરીદવી તેમ જણાવ્યું હતું.